polyglot-tagger/wikipedia-language-snippets-filtered huggingface dataset:
তিনি একটি হারিয়ে যাওয়া অংশটির একটি যৌক্তিক ও গ্রহণযোগ্য পুনর্গঠন তৈরি করেন যা লন্ডনের সোসাইটি অব অ্যান্টিকোয়ারিস শীঘ্রই মুদ্রিত ও খোদাইকৃত লিপি হিসেবে প্রকাশ করে ও বিভিন্ন স্থানে প্রসারের উদ্যোগ নেয়।
অপরদিকে একই সময় গোয়েটিঙ্গেন শহরে জার্মান গবেষক ক্রিস্টিয়ান গটলোব হেইনে আমেলিওঁর ১৮০৩ সালে প্রকাশিত লাতিন অনুবাদের চেয়ে শুদ্ধ ও গ্রহণযোগ্য একটি লাতিন অনুবাদ তৈরি করছিলেন।
১৮১১ সালে সোসাইটি অব অ্যান্টিকোয়ারিস কর্তৃক প্রকাশিত আর্কিওলোজিয়া সাময়িকীর একটি বিশেষ সংখ্যায় পুনঃপ্রকাশিত হয়।
সাময়িকীটির বিশেষ সেই সংখ্যায় হেইনের লাতিন অনুবাদের পাশাপাশি কর্নেল টার্নারের বর্ণনায় পূর্বে অপ্রকাশিত ওয়েস্টনের ইংরেজির অনুবাদ, ও সংশ্লিষ্ট অন্যান্য বেশি কিছু কাজ প্রকাশ করা হয়েছিলো।
প্রস্তরফলকটি ছাড়াও এই তালিকায় ফরাসিদের মিশর অভিযানের মাধ্যমে অধিকৃত বিভিন্ন মিশরীয় প্রত্নতাত্ত্বিক নিদর্শন অন্তর্ভুক্ত ছিলো যা পরবর্তীতে যুদ্ধে পরাজয়ের মাধ্যমে ব্রিটিশদের অধিকারে আসে।
তালিকায় থাকা অন্যান্য নিদর্শনগুলোর মধ্যে রয়েছে দ্বিতীয় নেক্টানেবোর পাথরের শবাধার বা সারকোফ্যাগাস , আমুনের প্রধান পুরোহিতের ভাষ্কর্য , এবং গ্রানাইট পাথরের একটি বৃহৎ মুষ্ঠি ।
এই নিদর্শনগুলো যেখানে প্রদর্শিত হচ্ছিলো — ব্রিটিশ মিউজিয়ামের মূল ভবন মন্টেগু হাউজের ঐ মেঝের জন্য অতিরিক্ত ভারি হয়ে যাচ্ছিলো, সেজন্য পরে ঐ ভবনটি সম্প্রসারণ করে আরও বেশি ওজন নেওয়ার মতো একটি স্থানে নিদর্শনগুলো স্থানান্তর করে প্রদর্শন করা শুরু হয়।
মন্টেগু হাউজ ভেঙ্গে ফেলার কিছুদিন পর ১৮৩৪ সালে বর্তমান ব্রিটিশ মিউজিয়াম ভবনের ভাষ্কর্য গ্যালারিতে রোসেটা প্রস্তরফলকটি স্থানান্তরিত হয়।
জাদুঘরের রেকর্ডবুক অনুযায়ী এই প্রস্তরফলকটি জাদুঘরের সবচেয়ে বেশি প্রদর্শিত একক নিদর্শন এবং এর একটি সাধারণ চিত্র সংবলিত পোস্টকার্ড কয়েক দশক ধরে জাদুঘরের সবচেয়ে বেশি বিক্রিত পোস্টকার্ডের তালিকায় ছিলো।
ফরাসি অভিযানের সময় রোসেটা প্রস্তরফলকটি যখন আবিষ্কৃত হয় তখন ফরাসিদের তৈরি ক্যাটালগে “কালো গ্র্যানোডাইয়োরেটের তৈরি একটি পাথর, যার ওপরে তিনটি খোদাইকৃত … রোসেটায় খুঁজে পাওয়া” বিবরণী সহকারে এটিকে তালিকাভুক্ত করা হয়।
লন্ডনে নিয়ে আসার কিছুদিন পর খোদাইকৃত অংশগুলোকে পাঠযোগ্য করার জন্য সাদা চক দিয়ে রং করা হয়, এবং বাকি অংশ দর্শনার্থীদের আঙুলের ছাপ থেকে রক্ষা করতে জন্য কার্নোউবা মোমের প্রলেপ দেওয়া হয়।
ক্লেম সংগ্রশালায় থাকা মিশরের বিভিন্ন এলাকা থেকে সংগৃহীত প্রস্তরখণ্ডের নমুনার মধ্যে নীলনদের পশ্চিম তীরের গাবেল তিঞ্জার পাহাড়ে অবস্থিত একটি ছোট গ্র্যানোডাইয়োরাইট খনি ও আসওয়ান অঞ্চলের অন্তর্গত নীলনদের এলেফ্যান্টাইন দ্বীপের পশ্চিমে অবস্থিত শিলাখনি থেকে প্রাপ্ত শিলার সাথে রোসেটা প্রস্তরফলকের শিলার তুলনামূলক সাদৃশ্যতা পাওয়া গেছে।
রোসেটা ফলকের মতো প্রস্তরফলকগুলো রাজার চেয়ে মূলত মন্দিরগুলোর উদ্যোগে স্থাপন করা হতো যা ছিলো টলেমীয় মিশরের একটি বৈশিষ্ট্যমূলক চর্চা।
পূর্ববর্তী ফারাওদের সময়কালে ঐশ্বরিক শাসক ব্যতীত অন্য যে-কারও কোনো ধরনের জাতীয় সিদ্ধান্ত গ্রহণের প্রমাণ পাওয়া যায়নি।
তুলনা করা হলে, মন্দিরের উদ্যোগে এ রাজার প্রতি সম্মান প্রদর্শনের উদ্দেশ্যে এ ধরনের স্থাপনা নির্মাণের চর্চা প্রাচীন গ্রিক শহরগুলোতে পরিলক্ষিত হয়েছিলো।
প্রাচীন গ্রিক সমাজে রাজারা নিজেদের স্তুতিমূলক বক্তব্য সরাসরি নিজেরা প্রচার করার চাইতে তাদের অধীনস্তদের বা প্রতিনিধিদের অধীনস্তদের দ্বারা নিজেদের মহিমান্বিত ও কলুষিত করতেন।
ফলকটিতে রাজার পক্ষ থেকে এটিও উল্লেখ করা হয়েছে যে তার রাজত্বের অষ্টম বছরে নীলনদের বন্যার ফলে সৃষ্ট অতিরিক্ত পানি তিনি চাষীদের কল্যাণের উদ্দেশ্যে বাঁধ দিয়ে ধরে রেখেছেন।
এর পরিবর্তে পুরোহিত সম্প্রদায় অঙ্গীকার করেন যে, তারা রাজার জন্মদিন ও রাজ্যাভিষেকের দিন প্রতি বছর উদযাপন করবেন এবং সমগ্র মিশরের সকল পুরোহিতগণ অন্যান্য দেবতাদের পাশপাশি তারও উপাসনা করবেন।
অবশেষে রাজকীয় ফরমানটির শেষে এটিও উল্লেখ করা হয় যে, ফরমানে উল্লেখিত নির্দেশনাগুলোর অনুলিপির সকল মন্দিরে স্থাপন করা হবে, এবং তা একাধারে ‘দেবতাদের ভাষায়’ , ‘দলিলের ভাষায়’ , এবং ‘গ্রিকদের ভাষায়’ খোদাইকৃত হবে।
ঐ বছরেই মিশরে ফরাসি অভিযানের আনুষ্ঠানিক পত্রিকা কুরিয়ে দ্য লেজিপ্টের সেপ্টেম্বর সংখ্যায় এই আবিষ্কারের প্রতিবেদন প্রকাশিত হয়।
প্রতিবেদকের নাম প্রকাশিত না হলেও তিনি তার প্রতিবেদনে আশা প্রকাশ করেন যে এক দিন এই প্রস্তরফলকটি হায়ারোগ্লিফের পাঠোদ্ধারে মূল চাবিকাঠির ভূমিকা পালন করবে।
১৮০০ সালে কমিশনের তিন জন কারিগরী বিশেষজ্ঞ প্রস্তরফলকটির ওপরে খোদাইকৃত লেখার হুবহু প্রতিলিপি তৈরি করার একটি পদ্ধতি উদ্ভাবন করেন।
তিন জন কারিগরী বিশেষজ্ঞের মধ্যে একজন ছিলেন ফরাসি মুদ্রাকর ও প্রতিভাবান ভাষাবিদ জঁ-জোসেফ মার্সেল, যিনি সর্বপ্রথম বুঝতে পারেন যে ফলকের মাঝের অংশের লেখনিটি মিশরীয় ডেমোটিক লিপিতে লিখিত।
তৎকালীন সময়ের শিলালিপিতে ডেমোটিক লিপির ব্যবহার ছিলো কদচিৎ এবং খুব অল্প কিছু গবেষক-ই ফলক ও শিলালিপিতে এই লিপির ব্যবহার প্রত্যক্ষ করেছিলেন।
ফরাসি কারুশিল্পী নিকোলা-জাক কন্তে প্রস্তরফলকটি ব্যবহার করে কাঠের ব্লকের ছাপার মাধ্যমে এর ওপরে শিলালিপির প্রতিলিপি তৈরি করার পদ্ধতি আবিষ্কার করেন।
অপর একজন ফরাসি মুদ্রাকর আন্তোয়ানা গালা ফলকটির প্রতিলিপি তৈরির সময় কন্তের চেয়ে একটু ভিন্নতর একটি পদ্ধতি ব্যবহার করেছিলেন।
প্রস্তরফলকের তিনটি লিপির মধ্যে কোনটি আদর্শ হিসেবে ধরে বাকি দুইটি লিপিতে তা অনুবাদ করা হয়েছিলো সেই প্রশ্নের উত্তরটি এখন পর্যন্ত বিতর্কিত।
১৮৪১ সালে লেত্রঁন গ্রিক সংস্করণটি ফরমানের মূল সংস্করণ হিসেবে দেখানো চেষ্টা করেন এই যুক্তিতে যে গ্রিক ছিলো তৎকালীন মেসেডোনীয় টলেমীয় সরকারের সরকারী ভাষা।
বর্তমানকালের গবেষকদের মধ্যে জন রে’র ভাষ্যমতে, “হায়ারোগ্লিফ লিপিতে লেখা অংশটি-ই প্রস্তরফলকের সবচেয়ে গুরুত্বপূর্ণ অংশ, কারণ সেগুলো দেবতাদের ও তাদের পণ্ডিত পুরোহিতগণের পড়ার উদ্দেশ্যে সেখানে স্থান পেয়েছিলো”।
ফিলিপ ডারচেইন এবং হাইঞ্জ জোসেফ থিসেনের ধারণা তিনটি সংস্করণ-ই একই সাথে লিখিত হয়েছিলো; যখন স্টিফেন কোয়ার্কি ফরমানের মাঝে “তিনটি অত্যাবশ্যক পাঠগত ঐতিহ্যের একটি জটিল সম্মিলন” দেখতে পান।
রিচার্ড পার্কিনসন নির্দেশ করেন যে, হায়ারোগ্লিফ সংস্করণটি তার সেকেলে লৌকিকতা থেকে বিচ্যুত হয়ে কিছু ক্ষেত্রে নিকটবর্তী ডেমোটিক ভাষার সাথে মিশ্রিত হয়েছে।
আদপে তিনটি সংস্করণের লেখাগুলো যে শাব্দিকভাবে হুবহু অনুদিত না হওয়ার কারণেই কারণেই রোসেটা প্রস্তরফলকের পাঠোদ্ধার করতে প্রাথমিক ধারণার চেয়েও অনেক বেশি সময় লেগে যায়।
বিশেষ করে এটি প্রথম দিকের সেসকল গবেষকদের কাছে খুব-ই জটিল ছিলো যারা আশা করেছিলেন এই প্রস্তরফলকের মাধ্যমে মিশরীয় হায়ারোগ্লিফের অবিকল ও নির্ভুল দ্বিভাষিক চাবিকাঠি পাওয়া সম্ভব হবে।
ধারণা করা হয় হেলেনিস্টিক সময়কালে খোদাইকৃত এই প্রস্তরফলকটি সম্ভবত মিশরের সাইস শহরের কাছের একটি মন্দিরে সর্বপ্রথম উন্মোচিত হয়।
পরবর্তীতে প্রাচীন কোনো সময়ে বা মামলুক সালতানাতের সময় এটি স্থানান্তরিত হয়, এবং অবশেষে নীল বদ্বীপের রাশিদ শহরে অবস্থিত ফোর্ট জুলিয়েন স্থাপনের সময় এক পর্যায়ে নিমার্ণ-সামগ্রী হিসেবে ব্যবহৃত হয়েছিলো।
১৭৯৯ সালের জুলাইয়ে মিশরে নেপোলিয়নের সমরাভিযান চলাকালীন সময়ে ফরাসি সৈনিক পিয়ের-ফ্রঁসোয়া বুশার এটি আবিষ্কার করেন।
যেহেতু এই প্রস্তরফলক খুঁজে পাওয়ার আগ পর্যন্ত আধুনিক মানুষের কাছে হায়ারোগ্লিফ লিপি অনুবাদ করা বা অর্থ উদ্ধার করার মতো কোনো সূত্রই ছিলো না, তাই এটি আবিষ্কারের পর তা প্রাচীন মিশরীয় লিপির পাঠোদ্ধারের সম্ভাবনা তৈরি করে, ফলশ্রুতিতে এটির প্রতি ব্যপকভাবে মানুষের আগ্রহ সৃষ্টি হয়।
স্বল্প সময়ের মধ্যেই ইউরোপীয় জাদুঘরগুলোতে ও পণ্ডিতদের মাঝে এই প্রস্তরফলকের ওপরে খোদাইকৃত শিলালিপির মুদ্রিত অনুলিপি ও ফলকের ছাঁচ ছড়িয়ে পড়ে।
১৮০১ সালে আলেক্সান্দ্রিয়ার আত্মসমর্পণের মাধ্যমে ব্রিটিশদের কাছে ফরাসিরা আত্মসমর্পণ করলে অন্যান্য নানা প্রত্নতত্ত্বিক নিদর্শনের সাথে প্রস্তরফলকটিও তারা লন্ডনে নিয়ে যায়।
সিলভেস্তরু দ্য সাসি শেষ পর্যন্ত ফলকটির ওপর কাজ করা ছেড়ে দিলেও তিনি এটির হায়ারোগ্লিফ অংশের পাঠোদ্ধারে অন্য একটি অবদান রাখেন।
১৮১১ সালে তিনি তার এক চীনা শিক্ষার্থীর সাথে চীনা লিখন পদ্ধতি নিয়ে আলোচনা করার সময়, ডেনীয় প্রত্নত্তাত্ত্বিক গেওর্গ সোয়েগা প্রদানকৃত একটি পরামর্শের কথা তার মাথায় আসে।
১৭৯৭ সালে প্রদাকৃত সেই পরামর্শে সোয়েগা বলেছিলেন যে ডেমোটিক লিপির মতো মিশরীয় হায়ারোগ্লিফেও বিদেশি নাম লিখতে ধ্বনিবর্ণমালার আশ্রয় নেওয়া হতে পারে।
একই সাথে তার এটিও মনে পড়ে যে সোয়গারও আগে ১৭৬১ সালে ফরাসি লেখক ও মুদ্রাসংগ্রাহক জঁ-জাক বার্থেলেমি ধারণা করেছিলেন যে মিশরীয় হায়ারোগ্লিফে কার্তুশ বন্ধনীতে থাকা অক্ষরগুলো ছিলো সংজ্ঞাবাচক নাম।
ফলশ্রুতিতে ১৮১৪ সালে রয়েল সোসাইটির তদানীন্তন পররাষ্ট্র সচিব থমাস ইয়াং যখন ফলকটির বিষয়ে সিলভেস্তরু দ্য সাসির কাছে পত্র লেখেন তখন এর উত্তরে তিনি ইংয়াংকে পরামর্শ দেন যে, হায়ারোগ্লিফ পাঠাংশের অর্থ উদ্ধারের সময় তিনি যেনো কার্তুশের ভেতরে থাকা অক্ষরগুলোর দিকে নজর দেন।
কারণ হিসেবে সিলভেস্তরু দ্য সাসির ব্যাখ্যা করেন যে, তার ধারণা অনুযায়ী কার্তুশ বন্ধনীতে থাকা অক্ষরগুলো গ্রিক নামগুলোকে প্রকাশ করতে ব্যবহৃত হয়ে থাকতে পারে এবং এর মাধ্যমে নামের সাথে সংশ্লিষ্ট ধ্বনিগুলো প্রকাশের জন্য ব্যবহৃত অক্ষরগুলোকে চিহ্নিত করা সম্ভব হতে পারে।
হায়ারোগ্লিফ লিপিতে তিনি ‘ ’ ধ্বনিবর্ণগুলো খুঁজে পান যা রাজা পঞ্চম টলেমির গ্রিক নাম ‘টলেমাইয়োস’ লিখতে ব্যবহার করতে ব্যবহৃত হয়েছিলো।
তিনি এটিও লক্ষ্য করেন যে ডেমোটিক লিপিতে এই বর্ণগুলোর সমার্থকের ক্ষেত্রেও সাদৃশ্যপূর্ণ চিত্রলিপি ব্যবহৃত হয়েছে।
এই পদ্ধতিতে তিনি প্রস্তরফলকটির ডেমোটিক ও হায়ারোগ্লিফ লিপির মধ্যে প্রায় ৮০টির মতো সাদৃশ্যতা চিহ্নিত করতে সমর্থ হন।
এটি ছিলো এ বিষয়ে তৎকালীন সময়ের একটি অত্যন্ত গুরুত্বপূর্ণ একটি আবিষ্কার, কারণ তার আগ পর্যন্ত ধারণা করা হয়েছিলো ডেমোটিক ও হায়ারোগ্লিফ লিপিতে লিখিত অংশ দুইটি বিষয়বস্তু সম্পূর্ণ ভিন্ন।
ইয়াংয়ের এই আবিষ্কার এটিও প্রমাণ করে যে প্রস্তরফলকের ডেমেটিক লিপিতে খোদাইকৃত অংশটি কেবলমাত্র আংশিকভাবেই ধ্বনিবর্ণমালায় লিখিত, এবং সেখানে হায়ারোগ্লিফ থেকে উদ্ভূত চিত্র-ভিত্তিক বর্ণমালাও ব্যবহৃত হয়েছে।
ইয়াংয়ের এই গবেষণালব্ধ ফলাফল ১৮১৯ সালে প্রকাশিত এনসাইক্লোপিডিয়া ব্রিটানিকা’র ‘মিশর’ নামক দীর্ঘ নিবন্ধ গুরুত্বের সাথে স্থান পায়।
মিশরের সীমান্তবর্তী রাজ্যগুলোতে রাজনৈতিক শক্তিমত্ত্বা বৃদ্ধি পাওয়ায় তা টলেমীয় রাজ্যের অভ্যন্তরীণ সমস্যাকে আরও প্রকট করে তুলছিলো।
সেলিউসিড সাম্রাজ্যের রাজা মহান তৃতীয় অ্যান্টায়োকাস এবং মেসিডোনীয় রাজ্যের রাজা পঞ্চম ফিলিপ মিশরের বৈদেশিক অধিকৃত অঞ্চলগুলো দখলপূর্বক নিজেদের মধ্যে ভাগ করে নিতে একটি চুক্তি করেন।
অন্যদিকে ১৯৮ খ্রিষ্টপূর্বাব্দে পেনিয়ামের যুদ্ধে টলেমীয়রা সেলিউসিডদের কাছে পরাজিত হলে ইউদিয়া শহরসহ সমগ্র কোয়েলে-সিরিয়া অঞ্চল টলেমীয় রাজ্য থেকে আলাদা হয়ে সেলিউসিড সাম্রাজ্যের অন্তর্ভুক্ত হয়।
ইতোমধ্যে মিশরের দক্ষিণে, রাজা চতুর্থ টলেমির রাজত্বের সময় হুগরোনাফোরের নেতৃত্বে শুরু হওয়া এবং পরবর্তীতে তার উত্তরসূরী আদিখালামানির নেতৃত্বে চলমান একটি দীর্ঘ-মেয়াদী বিদ্রোহও মিশরের অভ্যন্তরীণ সমস্যাকে প্রকট করে তুলতে ভূমিকা রেখেছিলো।
যুদ্ধ ও অভ্যন্তরীণ বিদ্রোহ — এই দুই চলমান সমস্যার মাঝেই ১২ বছর বয়সী কিশোর পঞ্চম টলেমি রাজা হিসেবে আনুষ্ঠানিকভাবে দায়িত্ব গ্রহণ করেন ।
হাচিনসন ফরাসিদের কাছে থাকা সকল প্রত্নতাত্ত্বিক নিদর্শনকে ব্রিটিশ ক্রাউনের সম্পত্তি বলে দাবি করেন, কিন্তু এতিয়েন জফ্রোয়া সাঁ-হিলের ক্লার্ক ও হ্যামিলটনকে জানান যে ব্রিটিশদের কাছে হস্তান্তরের চেয়ে ফরাসিরা খুঁজে পাওয়া সকল নিদর্শন পুড়িয়ে ফেলাই শ্রেয় মনে করবে।
শেষ পর্যন্ত হাচিনসন প্রাকৃতিক বিজ্ঞান বিষয়ক নমুনাগুলোকে গবেষকদের নিজস্ব সম্পত্তি হিসেবে বিবেচনা করে ছাড় দিতে রাজি হন।
এতে ম্যেনু সঙ্গে সঙ্গে রোসেটা প্রস্তরফলকটিকে তার নিজস্ব ব্যক্তিগত সম্পত্তি হিসেবে দাবি করেন, কিন্তু হাচিনসন প্রস্তরফলকটি বিশেষ মূল্য সম্পর্কে অবগত ছিলেন তাই তিনি ম্যেনুর এই দাবি বাতিল করে দেন।
শেষ পর্যন্ত উভয় পক্ষের মধ্যে সমঝোতা অর্জিত হয়, এবং আলেক্সান্দ্রিয়ার আত্মসমর্পণের চুক্তিতে নির্দশন হস্তান্তরের বিষয়ক বিস্তারিত নির্দেশনাগুলো অন্তর্ভুক্ত করা হয় যা পরিশেষে ব্রিটিশ, ফরাসি, এবং উসমানীয় প্রতিনিধিদের দ্বারা স্বাক্ষরিত হয়।
কারণ ঐ সময়ে রোমান সম্রাট প্রথম থিওডোসিয়াস অখ্রিষ্টীয় উপাসনা চলে এমন সকল মন্দিরগুলো বন্ধ করে দেওয়ার নির্দেশ দিয়েছিলেন।
পরবর্তীতে প্রাচীন মিশরীয় মন্দরিগুলো নতুন স্থাপনা নির্মাণের জন্য শিলার উৎস হিসেবে ব্যবহৃত করা হতো, এবং ধারণা করা হয় রোসেটা প্রস্তরফলকটিও এই উদ্দেশ্যেই পুনঃব্যবহৃত হয়েছিলো।
মামলুক সুলতান ক্বাইতবের রাজত্যকালে রাশিদের কাছে নীল ব-দ্বীপের বলবিটাইন শাখাকে সুরক্ষার উদ্দেশ্যে একটি দুর্গ নির্মাণ করেন, যার ভিত্তি স্থাপনের কাজে রোসেটা প্রস্তরফলকের ভগ্নাংশটি ব্যবহৃত হয়েছিলো।
শাসনক্ষমতার কার্যকারীতা অক্ষুণ্ণ রাখার জন্য পুরোহিতদের আস্থা অর্জন করা টলেমীয় রাজাদের কাছে জনসমর্থনের চেয়েও বেশি গুরুত্বপূর্ণ ছিলো।
মেম্ফিস শহরে — রাজা পঞ্চম টলেমি যেখানে রাজ্যভার গ্রহণ করেছিলেন — সেখানকার প্রধান পুরোহিতরা রাজার নিকট বিশেষভাবে গুরুত্বপূর্ণ ছিলেন, কারণ তারা ছিলেন তদানীন্তন সময়ের সর্বোচ্চ ধর্মীয় অধিকারপ্রাপ্ত সংগঠন এবং পুরো রাজ্য জুড়েই তাদের প্রভাব ছিলো।
যেহেতু ফরমানটি শাসনাধীন টলেমীয় সরকারের কেন্দ্রস্থল আলেক্সান্দ্রিয়ার বদলে প্রাচীন মিশরের রাজধানী মেম্ফিসে প্রকাশ করা হয়েছিলো, তাই ধারণা করা হয় কিশোর রাজা পুরোহিতদের সক্রিয় সমর্থন অর্জন করার ব্যাপারে চিন্তিত ছিলেন।
ঠিক একই কারণে রোসেটা ফলকটিতেও কিছু কাল পূর্বে প্রকাশিত অন্যান্য টলেমীয় ফরমানগুলোর মতো গ্রিক ভাষার পাশাপাশি হায়ারোগ্লিফসহ অন্য মিশরীয় ভাষাগুলোতেও ফরমানের লেখনী বিবৃত হয়েছে।
এখানে উল্লেখ্য যে, মহান আলেকজান্ডারের মিশর বিজয়ের পর থেকেই মিশরের সরকারি ভাষা ছিলো গ্রিক, তবে মিশরের সাধারণ মানুষসহ শিক্ষিত পুরোহিত সম্প্রদায়ের সাথে যোগাযোগের রক্ষায় হায়ারোগ্লিফসহ মিশরীয় ভাষাগুলোই প্রাধান্য পেতো।
সমসাময়িক সূত্র অনুসারে একটি ষড়যন্ত্রের স্বীকার হয়ে তার বাবা-মা উভয়-ই খুন হন এবং এই ষড়যন্ত্রের সাথে যুক্ত ছিলেন রাজা চতুর্থ টলেমির রক্ষিতা আগাথোক্লেয়া।
তবে দুই বছর পর সেনাপতি টলোপ্লেমাসের নেতৃত্বে অভ্যুত্থান শুরু হয় এবং এক পর্যায়ে আগাথোক্লেয়া ও তার পরিবার আলেক্সান্দ্রিয়ায় এক দাঙ্গায় বিক্ষুব্ধ জনতার হাতে প্রাণ হারান।
আগাথোক্লেয়ার মৃত্যুর পর ২০১ খ্রিষ্টপূর্বাব্দে আলিজিয়ার অ্যারিস্টোমেনেসকে সরিয়ে টলোপ্লেমাস পঞ্চম টলেমির অভিভাবকত্বের দায়িত্বভার গ্রহণ করেন।
মেপ্ফিসের ফরমান প্রকাশের সময় আলিজিয়ার অ্যারিস্টোমেনেস ছিলেন একজন রাজপ্রতিনিধি এবং তৎকালীন মিশরের মুখ্যমন্ত্রী।
১৯১৭ সালে প্রথম বিশ্বযুদ্ধের শেষ দিকে লন্ডনের ভারি বোমাবর্ষণ চলাকালীন সময়ে জাদুঘর কর্তৃপক্ষ প্রস্তরফলকটির নিরাপত্তা নিয়ে চিন্তিত হওয়ায় রোসেটা প্রস্তরফলক ও স্থানান্তরযোগ্য অন্যান্য মূল্যবান নিদর্শনগুলো নিরাপদ স্থানে সরিয়ে নেয়।
পরবর্তী দুই বছর প্রস্থরফলকটিকে হেলবর্নের মাউন্ট প্লেসেন্ট মেইল সেন্টারের কাছে অবস্থিত পোস্টাল টিউব রেলওয়ে স্টেশনে প্রায় ১৫ মিটার মাটির নিচে লুকিয়ে রাখা হয়।
যুদ্ধের সময় ছাড়া রোসেটা প্রস্তরফলকটি শুধুমাত্র একবার-ই ব্রিটিশ মিউজিয়ামের ছাড়া অন্য কোথাও রাখা হয়েছিলো, আর তা ছিলো ১৯৭২ সালের অক্টোবরে এক মাস প্যারিসের ল্যুভর জাদুঘরে।
শাম্পোলিওঁ কর্তৃক প্রস্তরফলকের হায়ারোগ্লিফ অংশের পাঠোদ্ধারমূলক লেত্রঁ আ ম. দাঁসি নামক চিঠিটির প্রকাশনার ১৫০ বছর পূর্তি উপলক্ষে ল্যুভর জাদুঘরে প্রদর্শিত শাম্পোলিওঁর মূল চিঠিটির পাশে প্রস্তরফলকটি ল্যুভর জাদুঘরে প্রদর্শন করা হয়।
এমনকী ১৯৯৯ সালে রোসেটা প্রস্তরফলকটির সংরক্ষণের উদ্দেশ্যে যখন বিশেষ ধরনের কার্যপ্রক্রিয়া সম্পন্ন করার সময় তা গ্যালিতে দর্শনার্থীদের উপস্থিতিতেই করা হয়েছিলো।
তৎকালীন বিভিন্ন সূত্র ভিন্ন ভিন্ন তথ্য প্রদান করায় এটি ঠিক নিশ্চিত নয় যে শেষ পর্যন্ত ঠিক কীভাবে প্রস্তরফলকটি ফরাসিদের কাছ থেকে ব্রিটিশতের হস্তগত হয়েছিলো।
কর্নেল টমকিন্স হিলগ্রোভ টার্নার, যিনি প্রস্তরফলকটি ইংল্যান্ডে নিয়ে গিয়েছিলেন, দাবি করেছিলেন যে তিনি নিজে এটি ফরাসি জেনারেল ম্যেনুর কাছ থেকে জব্দ করে বন্দুক পরিবহনের কাজে ব্যবহৃত একটি ঘোড়ার গাড়িতে করে সেটিকে স্থানান্তর করেছিলেন।
আরেকটি বিস্তারিত বিবরণে এডওয়ার্ড ড্যানিয়েল ক্লার্ক বলেছিলেন যে, ফরাসি সামরিক অফিসার ও ইনস্টিটিউটের সদস্যরা তাকে, তার ছাত্র জন ক্রিপ্‌স, এবং হ্যামিলন্টনকে পেছনের রাস্তা দিয়ে ম্যেনুর বাসভবনে নিয়ে যান এবং ম্যেনুর মালপত্রের মধ্যে গালিচার আবরণে সুরক্ষিতভাবে রাখা ছিলো।
হাচিনসনকে এই আশঙ্কার বিষয়ে সঙ্গে সঙ্গেই অবহিত করা হয়, তারপর সঙ্গে সঙ্গেই প্রস্তরফলকটি নিয়ে যাওয়া হয় — সম্ভব টার্নার নিজেই তার বন্দুকের গাড়িতে করে এটি নিয়ে যান।
১৮২২ সালে ফরাসি গবেষক জঁ-ফ্রঁসোয়া শাম্পোলিওঁ প্যারিসে বাকি দুইটি মিশরীয় লিপির প্রতিবর্ণীকরণ করার কথা ঘোষণা করেন।
প্রাচীন মিশরীয় লিপির পাঠোদ্ধারে বড় অগ্রগতিসাধনে রোসেটা প্রস্তরফলকের মূল অবদান থাকার পেছনে বেশ গুরুত্বপূর্ণ কয়েকটি কারণ রয়েছে।
উদাহরণস্বরূপ, প্রস্তরফলকটিতে একই রচনার তিনটি ভিন্ন সংস্করণ ছিলো , ফলকে থাকা ডেমোটিক লিপির সংস্করণে বিদেশি নামের বানানে ধ্বনিবর্ণমালা ব্যবহার করা হয়েছিলো , হায়ারোগ্লিফ লিপিতেও একই কৌশল ব্যবহৃত হয়েছিলো এবং ডেমোটিক লিপির সাথে এর পরিব্যপক সাদৃশ্যতাও ছিলো , এবং স্বদেশি মিশরীয় শব্দগুলোর বানানেও ধ্বনিবর্ণমালা ব্যবহার করা হয়েছিলো ।
১৭৯৯ সালে আবিষ্কৃত এই প্রস্তরফলকটি মূলত একটি রাজকীয় ফরমান বা ডিক্রি যা প্রাচীন মিশরের টলেমীয় রাজবংশের রাজা পঞ্চম টলেমি পিফেনিসের পক্ষে তৎকালীন মিশরের মেম্ফিস নগরে ১৯৬ খ্রিষ্টপূর্বাব্দে জারি করা হয়।
জারিকৃত ফরমানটি ফলকটির ওপরে তিনটি ভিন্ন সংস্করণে শিলালিপি হিসেবে খোদাই করা হয়েছিলো যার ওপরের ও মাঝের সংস্করণ দুইটি যথাক্রমে প্রাচীন মিশরীয় চিত্রলিপি হায়ারোগ্লিফ ও ডেমোটিক লিপিতে, এবং নিচের অংশটি প্রাচীন গ্রিক ভাষায় খোদাইকৃত।
ফরমানটি তিনটি ভিন্ন সংস্করণে লিখিত হলেও সংস্করণগুলোর মধ্যে অর্থগত পার্থক্য ছিলো খুব-ই সামান্য যার কারণে পরবর্তীতে প্রাচীন মিশরীয় লিপির পাঠোদ্ধারে এটি মূল চাবিকাঠির ভূমিকা পালন করে।
সেই সাথে গত কয়েক শত বছর ধরে অজানা থাকার পর শেষ পর্যন্ত হায়ারোগ্লিফের পাঠোদ্ধারের মাধ্যমে প্রাচীন মিশরের ইতিহাস সম্পর্কে জানার ক্ষেত্রে নবদিগন্তের সূচনা হয়।
আত্মসমর্পণের পর মিশরে ফরাসিদের প্রত্নতাত্ত্বিক ও বৈজ্ঞানিক আবিষ্কারের পরিণতি কী হবে তা নিয়ে বাদানুবাদ শুরু হয়, যার মধ্যে কমিশনের সদস্যদের দ্বারা প্রণীত ও সংগ্রকৃত প্রত্নতাত্ত্বিক নিদর্শন, জৈবিক নমুনা, টীকা, পরিকল্পনা, নকশা, ইত্যাদিও অন্তর্ভুক্ত ছিলো।
ম্যেনু এগুলো ব্রিটিশদের কাছে হস্তান্তর করতে অস্বীকৃতি জানান, কারণ তার দাবি অনুসারে এগুলোর ছিলো ইনস্টিটিউটের স্বত্বাধীন।
কিন্তু ব্রিটিশ জেনারেল জন হেলি-হাচিনসন তার দাবি প্রত্যাখান করেন এবং ম্যেনু হস্তান্তরের আগ পর্যন্ত ব্রিটিশ অবরোধ বলবৎ রাখেন।
সদ্য ইংল্যান্ড থেকে আগত গবেষক এডওয়ার্ড ড্যানিয়েল ক্লার্ক ও উইলিয়াম রিচার্ড হ্যামিল্টন আলেক্সান্দ্রিয়ায় থাকা প্রত্নতাত্ত্বিকগুলো নিদর্শনগুলো পরীক্ষা-নিরীক্ষা করতে রাজি হন।
এ বিষয়ে বাড়িতে লেখা একটি চিঠিতে ক্লার্ক লিখেছিলেন, “আমরা তাদের দখলে তাদের বর্ণনা এবং আমাদের ধারণার চাইতেও অনেক বেশি খুঁজে পেয়েছি”।
ফলকের সবচেয়ে উপরের অংশ, যেখানে প্রাচীন মিশরীয় হায়ারোগ্লিফে লেখা অংশটি-ই সবচেয়ে বেশি পরিমাণে ক্ষতিগ্রস্ত হয়েছিলো।
হায়ারোগ্লিফ অংশের শেষ ১৪ লাইন-ই কেবল দেখা যায়, যার সবগুলোরই ডান পাশের অংশ অসম্পূর্ণ, এবং ১২টি লাইন বাম পাশে ক্ষতিগ্রস্ত হয়েছে।
এর মধ্যে প্রথম ২৭টি লাইন সম্পূর্ণ টিকে রয়েছে এবং বাকি লাইনগুলো ফলকটির নিচ থেকে কৌণিকভাবে ভেঙ্গে যাওয়ায় ডান পাশে ক্ষতিগ্রস্ত হয়েছে।
প্রথম যখন রোসেটা প্রস্তরফলকটিকে ব্রিটিশ মিউজিয়ামে নিদর্শন হিসেবে দর্শনার্থীদের কাছে প্রদর্শনের জন্য রাখা হয় তখন তা সরাসরি শুইয়ে না রেখে কৌণিকভাবে একটু খাড়া করে প্রদর্শন করা হয়।
এভাবে রাখার জন্য ধাতুর তৈরি একটি দোলনাসদৃশ কাঠামো তৈরি করা হয় যার উপরে ফলকটি স্থাপন করা হয়েছিলো এবং একইসাথে সাথে ধাতুর কাঠামোতে প্রস্তরফলকটি নিরাপদ ও সুগঠিতভাবে স্থাপনের জন্য এর পাশের সামান্য কিছু অংশ চেঁচে ফেলা হয়।
প্রথমে ফলকটির উপরে কোনো সুরক্ষামূলক বাধা না থাকলেও ১৮৪৭ সালে দর্শনার্থীদের প্রস্তরফলকটি স্পর্শ করা ঠেকাতে কাচের ফ্রেমের মধ্যে এটিকে স্থাপন করার প্রয়োজন হয়।
২০০৪ সাল থেকে রোসেটা প্রস্তরফলকটি মিশরীয় ভাষ্কর্য গ্যালিরর মাঝে বিশেষভাবে নির্মিত একটি ফ্রেমের মাঝে গ্লাস দ্বারা সুরক্ষিত অবস্থায় প্রদর্শন করা হয়।
তবে ব্রিটিশ মিউজিয়ামের কিংস লাইব্রেরিতে প্রস্তরফলকটির একটি অবিকল নকল ঊনিশ শতকের স্টাইলে খোলাভাবে রাখা হয়েছে যা দর্শনার্থীরা চাইলে স্পর্শ করতে পারেন।
এটি এজন্য নয় যে, প্রাচীন ভাষাগুলো সম্পর্কে আধুনিক সময়ের জ্ঞানার্জন ও বোধগম্যতার বিকাশ এখনও চলমান, বরং এটি এজন্য যে, ফরমানটির তিনটি সংস্করণের মধ্যে সামান্য হলেও কিছুটা পার্থক্য রয়েছে।
ই. এ. ওয়ালিস বাজের প্রকাশিত ১৯০৪ ও ১৯১৩ সালে দুইটি অনুবাদ এবং এডউইন আর. বেভান কর্তৃক ১৯২৭ সালে প্রকাশিত অনুবাদ এখন সহজলভ্য হলেও যথেষ্ট পুরোনো হওয়ায় তুলনামূলকভাবে কিছু আগে প্রণীত আর. এস. সিম্পসন কর্তৃক অনুবাদের কাছে বর্তমানে আগের অনুবাদগুলো তার গ্রহণযোগ্যতা হারিয়েছে।
বর্তমানে রোসেটা ফরমানের আধুনিক অনুবাদগুলোতে তিনটি সংস্করণের-ই সূচনাংশ ও ফ্যাসিমেইল অঙ্কিত চিত্রসহ স্বতন্ত্র অনুবাদ পাওয়া যায় যা ১৯৮৯ সালে কোয়ার্কি এবং অ্যান্ডারসহ কর্তৃক প্রকাশিত হয়েছিলো।
রোসেটা প্রস্তরফলকের নিচের অংশের থাকা প্রাচীন গ্রিক লিপিতে থাকা লেখনীটি ওপরের দুইটি লিপির পাঠোদ্ধারের চেষ্টায় উদ্বোধনী ভূমিকা পালন করে।
গবেষকরা প্রাচীন গ্রিক ভাষার সাথে ব্যাপকভাবে পরিচিত ছিলেন, কিন্তু তারা হেলিনিস্টিক সময়কালের টলেমীয় মিশরের সরকারি ভাষা হিসেবে এর ব্যবহারের খুঁটিনাটি বিষয়ে জ্ঞাত ছিলেন না।
যদিও রোসেটা ফলক আবিষ্কারের বহুদিন পর বিরাট পরিসরে প্রাচীন গ্রিকে লেখা বহু প্যাপিরাই আবিষ্কৃত হয়েছিলো, কিন্তু তৎকালীন সময়ে গবেষকদের এ বিষয়ে জ্ঞান ছিলো সামান্য।
ফলশ্রুতিতে, প্রথমবারের মতো হেলিনিস্টিক সময়কালের প্রাচীন গ্রিক লেখার অনুবাদ করতে গিয়ে ঐতিহাসিক পরিমণ্ডলীয়, প্রশাসনিক, এবং বিভিন্ন ধর্মীয় বিভাষা বা জার্গনের অর্থ উদ্ধারে অনুবাদকদের বেশ বেগ পেতে হয়েছিলো।
১৮০২ সালের এপ্রিলে ইংরেজ পুরাতত্ত্বজ্ঞ স্টিফেন ওয়েস্টন লন্ডনের সোসাইটি অব অ্যান্টিকুয়েরিসের একটি সভায় মৌখিকভাবে রোসেটা ফলকের ইংরেজি অনুবাদ উপস্থাপন করেন।
এছাড়াও প্রত্নতাত্ত্বিক ও গবেষকদের কল্যাণে একই ধরনের আরও কিছু প্রাচীন মিশরীয় দ্বিভাষিক ও ত্রিভাষিক শিলালিপি আবিষ্কৃত হয়েছে যার মাঝে রোসেটা ফলকের চেয়েও আগে নির্মিত ও জারিকৃত তিনটি টলেমীয় ফরমান রয়েছে।
জারিকৃত এসকল ফরমানগুলোর মধ্যে রয়েছে ২৪৩ খ্রিষ্টপূর্বাব্দে জারিকৃত আলেক্সান্দ্রিয়ার ফরমান, ২৩৮ খ্রিষ্টপূর্বাব্দে জারিকৃত ক্যানোপাসের ফরমান, এবং ২১৮ খ্রিষ্টপূর্বাব্দে চতুর্থ টলেমি কর্তৃক জারিকৃত মেম্ফিসের ফরমান।
বর্তমানে রোসেটা প্রস্তরফলক তার অনন্যতা হারালেও প্রাচীন মিশরের সাহিত্য ও সংস্কৃতি সম্পর্কে জ্ঞানের দ্বার উন্মুক্ত করার ক্ষেত্রে এটির অবদান অনস্বীকার্য।
এ কারণে বর্তমানে জ্ঞানের কোনো শাখায় সমস্যা সমাধানের অপরিহার্য সূত্র খুঁজে পাওয়া গেলে তাকে বর্ণনা করতে অনেক সময় ‘রোসেটা স্টোন’ পরিভাষাটি ব্যবহৃত হয়।
ব্রিটিশরা অগ্রসর হওয়ায় ম্যেনু কমিশনের সদস্যসহ তার পুরো সৈন্যবাহিনী সমেত ব্রিটিশদের সাথে যুদ্ধের উদ্দেশ্যে উত্তর দিকে রওনা হন।
উত্তরে ভূমধ্যসাগরের তীরে সমবেত হওয়ার জন্য যাওয়ার সময় ফরাসিরা রোসেটা প্রস্তরফলকসহ অন্যান্য প্রত্নতাত্ত্বিক নিদর্শনগুলোও তাদের সাথে নিয়ে যায়।
কিন্তু যুদ্ধে ম্যেনু পরাজিত হন, এবং তার সেনাবাহিনীর বাকি অংশ পশ্চাদপসরণ করে আলেক্সান্দ্রিয়ায় এসে আশ্রয় নেয়।
রোমান সাম্রাজ্যের পতনের কিছুকাল আগে প্রাচীন মিশরীয় ভাষা ও লিপির বোধগম্যতা হারিয়ে যাওয়ায় তার পর থেকে রোসেটা প্রস্তরফলকের আবিষ্কার ও পরবর্তীতে এর পাঠোদ্ধারের আগ পর্যন্ত মিশরীয় হায়ারোগ্লিফের বোধগম্যতা মানুষের ছিলো না।
ফারাওদের সময়কালের শেষ দিক থেকেই হায়ারোগ্লিফ লিপির ব্যবহার ক্রমবর্ধমানভাবে বিশেষায়িত করা হয়েছেছিলো, যার ফলশ্রুতিতে চতুর্থ শতকে এসে গুটিকয়েক মিশরীয় এই লিপি পড়ার ও বোঝার ক্ষমতা রাখতেন।
৩৯১ খ্রিষ্টাব্দে রোমান সম্রাট প্রথম থিওডোসিয়াসের নির্দেশে খ্রিষ্ঠীয় নয় এমন সকল মন্দির বন্ধ করে দেওয়া শুরু হলে স্মৃতিফলক হিসেবে হায়ারোগ্লিফের ব্যবহার বন্ধ হয়ে যায়।
এখন পর্যন্ত খুঁজে পাওয়া সর্বশেষ হায়ারোগ্লিফ লিপিটি লিখিত হয়েছে ৩৯৪ খ্রিষ্টাব্দে ২৪ আগস্ট যা মিশরের ফিলিতে খুঁজে পাওয়া যায় এবং তা গ্রাফিতো অফ এসমেত-আখম নামে পরিচিত।
কর্নেল টার্নার প্রস্তরফলকটি অধিকৃত ফরাসি ফ্রিগেট এইচএমএস ইজিপ্টিয়েন-এ করে ইংল্যান্ডে নিয়ে আসেন, যা ১৮০২ সালের ফেব্রুয়ারিতে পোর্টস্‌মাথে নোঙর করে।
তার উপরে রোসেটা প্রস্তরফলকসহ অন্যান্য প্রত্নতাত্ত্বিক নিদর্শনগুলো রাজা তৃতীয় জর্জের সামনে উপস্থাপন করার নির্দেশ ছিলো।
টার্নার ভাষ্যমতে, তিনি ও হোবার্ট প্রস্তরফলকটি ব্রিটিশ মিউজিয়ামে স্থায়ীভাবে স্থাপনের আগে সোসাইটি অব অ্যান্টিকোয়ারিজ অব লন্ডনে গবেষকদের কাছে উপস্থাপনের বিষয়ে একমত হন।
এটিতে তিনটি শিলালিপি খোদিত হয়েছে যার ওপর থেকে প্রথম অংশটি প্রাচীন মিশরীয় হায়ারোগ্লিফ লিপিতে, দ্বিতীয়টি মিশরীয় ডেমোটিক লিপিতে, ও তৃতীয়টি প্রাচীন গ্রিক লিপিতে খোদাইকৃত।
সোসাইটির পক্ষ থেকে ১৮০২ সালে প্রস্তরফলকের শিলালিপির প্লাস্টারের তৈরি চারটি ছাঁচ তৈরি করা হয় এবং সেগুলো অক্সফোর্ড বিশ্ববিদ্যালয়, কেমব্রিজ বিশ্ববিদ্যালয়, এডিনবরা বিশ্ববিদ্যালয় এবং ট্রিনিটি কলেজ ডাবলিনে পাঠানো হয়।
ফরাসিদের কাছ থেকে অধিকরণের পর প্রস্তরফলকটির বাম ও ডান পাশে ইংরেজিতে লেখা রয়েছে, ‘১৮০১ সালে ব্রিটিশ সেনাবাহিনী কর্তৃক মিশরে অধিকৃত’ এবং ‘রাজা তৃতীয় জর্জ কর্তৃক উপহারপ্রদানকৃত’।
এর মধ্যে এলিফ্যান্টাইন এবং নুব তাহাতে খুঁজে পাওয়া নুবাইরাহের প্রস্তরফলক এবং ফিলি মন্দিরের ফিলি স্মারকস্তম্ভের ওপরে অবস্থিত একটি শিলালিপির ওপর খোদাইকৃত হায়ারোগ্লিফ লেখাগুলোর রোসেটা ফলকের চেয়ে অক্ষত অবস্থায় ছিলো।
যদিও রোসেটা ফলকের পাঠোদ্ধারের অনেক পরে সেগুলো খুঁজে পাওয়া গেছে, তবুও পরবর্তীতে ইজিপ্টোলজিস্টরা রোসেটা প্রস্তরফলকের হায়ারোগ্লিফ অংশের হারিয়ে যাওয়া লেখাগুলো পুনরুদ্ধার করতে সেগুলোর আশ্রয় নিয়েছেন।
যদি মাধ্যমিক হরমোনের নিঃসরণ খুব বেশি পরিমাণে হয় তবে তা হোমিওস্ট্যাটিস অনুসরণের মাধ্যমে প্রাথমিক হরমোনের দিকে নেতিবাচক প্রতিক্রিয়া সৃষ্টি করে।
এন্ডোক্রাইনোলজি বা আক্ষরিক অর্থে অন্তঃক্ষরাবিজ্ঞান বা অন্তঃক্ষরাগ্রন্থিবিজ্ঞান হচ্ছে জীববিজ্ঞান ও চিকিৎসাবিজ্ঞানের একটি শাখা অন্তঃক্ষরা গ্রন্থিতন্ত্র, এর রোগ, এবং হরমোন নামক সুনির্দিষ্ট জৈব যৌগের নিঃসরণ নিয়ে অধ্যয়ন করে।
হরমোন দ্বারা নিয়ন্ত্রিত এসকল সমন্বয় কার্যক্রমের মধ্যে রয়েছে শরীরের বিভিন্ন বিকাশমূলক প্রক্রিয়ার স্বতঃবিস্তার, দেহের বৃদ্ধি ও বিকাশ, পার্থক্য, বিপাকের শারীরিক বা আচরণগত প্রক্রিয়া, টিস্যুর কর্মপ্রক্রিয়া, ঘুম, পরিপাক, শ্বসন, রেচন, মেজাজ, মানসিক চাপ, স্তন্যদান, নড়াচড়া করার ক্ষমতা, প্রজনন, এবং প্রত্যক্ষণ।
জার্মান বিজ্ঞানি আর্নল্ড আডোলফ বের্টহোল্ডকে এন্ডোক্রাইনোলজির জনক বলা হলেও সর্বপ্রথম চীনে এন্ডোক্রাইনোলজি নিয়ে কাজ করার প্রমাণ পাওয়া যায়।
এ পদ্ধতিতে হরমোন আলাদা করতে গ্লেডিটসিয়া সাইনেনসিয়া নামক ফুলের বিচি থেকে প্রাপ্ত স্যাপোনিন যৌগ ব্যবহার করা হয়েছিলো।
উদাহরণস্বরূপ বলা যায়, একটি নির্দিষ্ট হরমোন শরীরের একাধিক অঙ্গের উপর বিভিন্ন ধরনের প্রভাব ফেলতে পারে, অপরদিকে একটি নির্দিষ্ট অঙ্গ বিভিন্ন ধরনের হরমোন দ্বারা প্রভাবিতও হতে পারে।
তালিকাটিতে প্রতিটি বিন্দুর বিবরণ হিসেবে এদের ত্রিরৈখিক স্থানাঙ্ক ও ব্যারিসেন্ট্রিক স্থানাঙ্ক এবং অন্যান্য নির্দিষ্ট বিন্দুর সাথে এদের সংযোগকারী রেখার সাথে সম্পর্ক অন্তর্ভুক্ত করা হয়েছে।
ত্রিভুজ কেন্দ্রের বিশ্বকোষ বা হল ত্রিভুজের কেন্দ্রের একটি অনলাইন তালিকা যেখানে ত্রিভুজ সম্পর্কিত হাজার হাজার বিন্দুর বিবরণ রয়েছে।
যেসব বিন্দুর ক্ষেত্রে জ্যামিতিক অথবা ভৌগোলিক গুরুত্ব নির্ভর নির্দিষ্ট নাম পাওয়া যায় নি তাদের জন্য তারার নাম ব্যবহার করা হয়েছে।
তখন ইংল্যান্ডের একজন অবসর প্রাপ্ত ভারতীয় অসামরিক সেবার কর্মচারী জেমস হেজলেটকে এর প্রথম অধ্যক্ষ পদে নিযুক্তি দেওয়া হয়েছিল।
এই সময়কালে জেমস হেজলেটের পরে আরো পাঁচজন ভারতীয় অসামরিক সেবার অবসর প্রাপ্ত কর্মচারী ভিন্ন ভিন্ন কার্যকালের জন্য আসাম লোকসেবা আয়োগের অধ্যক্ষের পদ অলংকৃত করেছিল।
এর সঙ্গে রাজ্যিক লোকসেবা আয়োগকে যেকোনো প্রভাব থেকে মুক্ত এবং নিজ দায়িত্ব নিরপেক্ষ ভাবে পালন করতে ক্ষমতা প্রদান করা হয়েছে।